Február közepén az Orbán Viktor által is használt osztrák luxusrepülőgéppel utazott a Mészáros-család az Indiai-óceánon fekvő földi paradicsomra. Tíz nap múlva, amikor hazaérkeztek, az Átlátszó fotózta őket, miután landolt az OE-LEM lajstromszámú gép.

Az Átlátszó újabb fejezetről számol be arról a luxusgépről, amivel Orbán Viktor is szokott utazni. Az oknyomozó portál azt írja, február 16-án kora reggel az OE-LEM felszállt Budapesten, és dél-kelet felé indult, majd 6 órával később az Arab-tenger felett eltűnt a radarról. Az addigi útiránya alapján valószínűsíthető volt, hogy a gép a Maldív-szigetekre megy, mert addig nyílegyenesen arra tartott.

Azt írják, február 26-án tűnt fel a radaron az OE-LEM, amely akkor visszafelé jött a Maldív-szigetek irányából. Kora este szállt le a magánrepülőgép a budapesti repülőtéren, akkor fotózta is a lap a társaságot.

Mészáros Lőrinc, a felesége, Mészárosné Kelemen Beatrix, a lányaik, Ágnes és Beatrix, továbbá Ágnes férje, Homlok Zsolt mosolyogva és puszikkal búcsúztak egymástól. A jelek szerint ifjabb Mészáros Lőrinc nem tartott velük, mert ő nem volt a kisgépes terminált elhagyó utasok között.

Mészáros Ágnes és Homlok Zsolt kezében feltűnt egy “Maldives” feliratú reklámtáska is, tehát valószínűleg helytálló a feltételezés, hol voltak Mészárosék.

Lapozgatós galéria: